КОМИ РЕСПУБЛИКАЛÖН ОЛАНПАС

«Коми Республика мутасын этилöвöй спирт, алкоголя да спирта юанторъяс вöчöмöн да вузалöмöн государствосянь веськöдлöм йылысь» Коми Республикаса Оланпаслöн 5 статьяö вежсьöм пыртöм йылысь да Коми Республикаын алкоголя прöдукция торйöн вузалöм вылö лицензияяс сетöмысь öктас юкöнын Коми Республикаса оланпас пыртысь актъяс вынтöмöн лыддьöм йылысь

# Примитöма Коми Республикаса

## Государственнöй Сöветöн 2010 вося рака тöлысь 18 лунö

**1 статья.** Пыртны«Коми Республика мутасын этилöвöй спирт, алкоголя да спирта юанторъяс вöчöмöн да вузалöмöн государствосянь веськöдлöм йылысь» Коми Республикаса Оланпаслöн 5 статьяö (Коми Республикаса государственнöй власьт органъяслöн индöд-тшöктöмъяс, 2006, 7 №, 4508 ст.; 2007, 3 №, 4741 ст.; 2010, 5 №, 65 ст.) татшöм вежсьöм:

2 юкöн гижны тадзи:

«2. Алкоголя прöдукция торйöн вузалöм вылö лицензияяс сетöмысь мынтыссьö государственнöй пошлина вот да öктас йылысь Россия Федерацияса законодательствоöн индöм мында да пöрадок серти.».

**2 статья.** Лыддьыны вынтöмöн:

1) «Коми Республикаын алкоголя прöдукция торйöн вузалöм вылö лицензияяс сетöмысь öктас йылысь» Коми Республикаса Оланпас (Коми Республикаса государственнöй власьт органъяслöн индöд-тшöктöмъяс, 2006, 7 №, 4509 ст.)

2) **«**Коми Республикаын алкоголя прöдукция торйöн вузалöм вылö лицензияяс сетöмысь öктас йылысь**»** Коми Республикаса Оланпасö вежсьöмъяс пыртöм йылысь» Коми Республикаса Оланпас(Коми Республикаса государственнöй власьт органъяслöн индöд-тшöктöмъяс, 2007, 3 №, 4734 ст.).

**3 статья.** Тайö Оланпасыс вынсялö сiйöс официальнöя йöзöдан лунсянь.

Коми Республикаса Правительстволы вайöдны ассьыс нормативнöй правовöй актъяссö тайö Оланпас серти.

## Коми Республикаса Юралысь В.М. Гайзер

Сыктывкар

2010 вося рака тöлысь 29 лун

27-РЗ №

Исакова 1 529 пас